ജനവാസ മേഖലയില് കാട്ടാന ചരിഞ്ഞ നിലയില് പത്തനാപുരം: ഫോറസ്റ്റ് സ്റ്റേഷന് പരിധിയില് കാട്ടാനയെ ചരിഞ്ഞ നിലയില് കണ്ടെത്തി. പിറവന്തൂര് പഞ്ചായത്തില് കുമരം കുടിയിലാണ് പിടിയാനയെ ചരിഞ്ഞ നിലയില് കണ്ടെത്തിയത്. ദേഹമാസകലം മുറിവുമായി കഴിഞ്ഞ ഒരാഴ്ചയായി കുമരം കുടി സ്റ്റേറ്റ് ഫാമിംഗ് കോര്പ്പറേഷന് ക്വാര്ട്ടേഴ്സിനോട് ചേര്ന്നുള്ള വന മേഖലയില് കാട്ടാന പ്രാണ രക്ഷാര്ത്ഥം അലയുകയായിരുന്നുവെന്ന് പ്രദേശവാസികള് പറയുന്നു. ആനയെ പ്രത്യേക തരം ഈച്ച കുത്തിയതില് നിന്നും ഉണ്ടായ രോഗത്താലാണ് ചരിഞ്ഞതെന്നാണ് പ്രാഥമിക നിഗമനം. ഇന്ന് പോസ്റ്റ്മോര്ട്ടം റിപ്പോര്ട്ട് നടത്തി റിപ്പോര്ട്ട് ലഭിച്ചാലേ ആന ചരിയാനുള്ള കാരണം അറിയാനാകൂവെന്ന് വനം വകുപ്പ് ഉദ്യോഗസ്ഥര് അറിയിച്ചു.